stanford-oval/wikipedia huggingface dataset:
דייוויד וסטהד
ביוגרפיה

וסטהד נולד באלי שבקיימברידג'שייר. הוא למד דרמה באוניברסיטת בריסטול ואחר כך למד משחק באקדמיה המלכותית לאמנות הדרמה (RADA). ב-1987 סיים את הלימודים והצטרף ללהקת התיאטרון "Actors' Touring Company".
הוא מוכר מהופעותיו בסדרות הטלוויזיה "The Bill", "צדק פלילי", "Blackeyes", "סטנלי והנשים", "ברמוול", "השתיקה", "Life Begins", "האגמים", "Grafters" ו-"The Time of Your Life". עוד הופיע וסטהד בתפקידי אורח בדמות פרנק טרמיין בסדרה "וייקליף", בפרק "The Shakespeare Code" בסדרה "דוקטור הו", בדמות צ'ארלי בסדרה "Fast Freddie, The Widow and Me", בפרק "A War of Nerves" בסדרה "המלחמה של פויל", בפרק "The House in the Woods" בסדרה "רציחות במידסומר", בפרק "Cards on the Table" בסדרה "פוארו" על פי ספרי אגאתה כריסטי, ובפרק "The Gift of Promise" בסדרה "לואיס". עוד שיחק וסטהד בסרט הקולנוע "הוד מלכותה גברת בראון" בתפקיד הנסיך מוויילס. ב-1993 גילם את דמותו של טריסטן צארה בהפקה הבריטית של המחזה "Travesties".
וסטהד הופיע שנים רבות בתפקידים ראשיים עם הלהקה השייקספירית המלכותית, התיאטרון המלכותי הלאומי ותיאטרון רויאל קורט. הוא שיחק בסדרה "דונובן קוויק", בסרטים "ויילד", "המין היפה", "מעבר לים", הסרט זוכה פרס גלובוס הזהב "בתו של גדעון", "המלך והגרושה", "Beneath the Skin", מיני-סדרה זוכת פרס אמי "הנסיך האבוד", "The Time of Your Life", "האגמים", "The Unknown Soldier" ו-"Blackeyes". וסטהד הופיע בתפקיד ראשי בסרט הקצר "Suicide Man", והשתתף ב-"The Real McCoy" בדרום אפריקה. ב-2010 כיכב וסטהד בתפקיד פרנק אוונס בדרמה "The Silence" של ה-BBC.
ב-2002 ייסדו וסטהד ושני עמיתים שלו את חברת ההפקה "וילטון פיקצ'רס" המתמחה בתוכניות דוקומנטריות.
וסטהד הוא גם מרצה לדרמה. כשהרצה בדרום אפריקה פגש קבוצה של צעירים מקופחים עם פוטנציאל להיות צלמים. יחד עם הצלם ג'ון קול, הוא פתח קורס מזורז לצילום במשך שמונה שבועות, מה שאפשר להם להתפרנס מהמקצוע.
ב-2014 שיחק וסטהד בתפקיד מנהל מחלקת החדשות של ה-BBC ניל ריד בסדרה הקומית "W1A".
ב-2016 שיחק וסטהד בתפקיד המלווה של טוני בלייר בסרט הטלוויזיה "רג'" של ה-BBC. עוד ב-2016 שיחק בסדרה הקומית של נטפליקס "חולה אהבה".
הערות שוליים

↑  "BBC One: Reg". BBC Online. נבדק ב-7 ביוני 2016. {{cite web}}:  (עזרה)
| --- | --- |
בקרת זהויות :  NLI: 987007352864105171  ISNI: 0000 0003 7066 9909  LCCN: no2012070490  VIAF: 250000962   WorldCat (עם VIAF): 250000962
אל פנינג

| --- | --- |

פנינג, 2019
 לידה:  9 באפריל 1998 (בת 26) ארצות הברית קוניירס, ג'ורג'יה, ארצות הברית
 שם לידה:  Mary Elle Fanning 
 מדינה:  ארצות הברית 
 תקופת הפעילות:  מ-2001
 מקום לימודים:  בית הספר למשפט של אוניברסיטת קרוליינה הדרומית  תיכון קמפבל 
 פרופיל ב-IMDb
 
מארי אל פנינג (באנגלית: Mary Elle Fanning; נולדה ב-9 באפריל 1998) היא שחקנית קולנוע ודוגמנית אמריקאית. היא עשתה את הופעת הבכורה שלה בקולנוע בשנת 2001, בתור הגרסה הצעירה של דמותה של אחותה דקוטה פנינג בסרט הדרמה "קוראים לי סם". בתור שחקנית ילדה, היא הופיעה במספר סרטים, ביניהם "בבל" (2006), "פיבי בארץ הפלאות" (2008) ו"אי שם" (2010). פריצתה הגיעה עם כיכובה בסרט המדע הבדיוני של ג'יי ג'יי אברהמס "סופר 8" (2011), עליו זכתה לשבחי הביקורות וזכתה בפרס הזרקור בפסטיבל הסרטים של הוליווד. בשנת 2020, היא החלה לגלם את יקטרינה השנייה בסדרה "קתרינה" של רשת הולו, עבורו קיבלה שלוש מועמדויות לפרס גלובוס הזהב לשחקנית הטובה ביותר.
בשנת 2019, בגיל 21, הפכה פאנינג לאדם הצעיר ביותר שכיהן כחברת צוות השופטים בפסטיבל הקולנוע בקאן.
ביוגרפיה

פנינג נולדה במושב המחוז קוניירס בג'ורג'יה, ארצות הברית, למשפחה מרקע נוצרי-בפטיסטי. הוריה הם הת'ר ג'וי (לבית ארינגטון), שחקנית טניס מקצוענית לשעבר, וסטיבן ג'י פנינג, סוכן מכירות. סבה הוא שחקן הפוטבול המקצועני לשעבר ריק ארינגטון, ודודתה היא ג'יל ארינגטון, כתבת ספורט בערוץ ESPN. היא אחותה הצעירה של השחקנית דקוטה פנינג.
פילמוגרפיה > קולנוע

| שנה | שנה | סרט | תפקיד |
| --- | --- | --- | --- |
| 2001 | קוראים לי סם | לוסי דוסון הצעירה |  |
| 2003 | אבא בא לגן | ג'יימי |  |
| 2004 | דלת נסתרת | רות' קול |  |
| 2005 | הכל בגלל סופר-מר | תומאס |  |
| 2005 | השכן הקסום שלי טוטורו | מיי קוסאקאבה | דיבוב |
| 2006 | דז'ה וו | אבי |  |
| 2006 | בבל | דבי ג'ונס |  |
| 2006 | I Want Someone to Eat Cheese With | פנלופי |  |
| 2007 | התשעיות | נואל |  |
| 2007 | דרך לא שמורה | אמה לרנר |  |
| 2008 | הסיפור המופלא של בנג'מין באטן | דייזי פולר הצעירה |  |
| 2008 | פיבי בארץ הפלאות | פיבי ליכטן |  |
| 2009 | אסטרו בוי | גרייס | דיבוב |
| 2010 | מפצח האגוזים | מארי |  |
| 2010 | אי שם | קליאו |  |
| 2011 | סופר 8 | אליס דיינארד |  |
| 2011 | טוויקסט | V |  |
| 2011 | מקום לחלום עליו | לילי |  |
| 2012 | ג'ינג'ר ורוזה | ג'ינג'ר |  |
| 2014 | Young Ones | מארי הולמס |  |
| 2014 | Low Down | איימי-ג'ו אלבני |  |
| 2014 | מליפיסנט | הנסיכה אורורה |  |
| 2014 | הקופסונים | וויני | דיבוב |
| 2015 | טרמבו | ניקולה טרמבו |  |
| 2015 | שלושה דורות | ריי |  |
| 2016 | דוגמניות ושדים | ג'סי |  |
| 2016 | נשות המאה ה-20 (אנ') | ג'ולי המלין |  |
| 2016 | לרקוד | פליסי | דיבוב |
| 2016 | חי את הלילה | לורטה פיגיס |  |
| 2017 | ההיעלמות של סידני הול | מלודי ג'יימסון |  |
| 2017 | איך לדבר עם בחורות במסיבות | זאן |  |
| 2017 | הפיתוי | אליסיה |  |
| 2017 | מרי שלי | מרי שלי |  |
| 2018 | עכשיו אנחנו לבד | גרייס |  |
| 2018 | הכי רחוק שאפשר | רוקי |  |
| 2018 | רק רוצה לשיר (אנ') | ויולט ולנסקי |  |
| 2019 | יום גשום בניו יורק | אשלי אנרייט |  |
| 2019 | מליפיסנט: אדונית הרשע | הנסיכה אורורה |  |
| 2020 | ללא מוצא | מולי |  |
| 2020 | כל המקומות המוארים | ויולט מארקי | גם מפיקה |
| 2024 | אנונימי לגמרי | סילבי רוסו |  |
| TBA | Francis and the Godfather | אלי מק'גרו |  |
| TBA | Rosebush Pruning |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2002 | מפגשים (אנ') | אלי קיז | פרק: "Charlie and Lisa" |
| 2003 | המשפט של איימי | רושל קובס | פרק: "Maxine Interrupted" |
| 2003 | CSI: מיאמי | מולי ווקר | פרק: "Death Grip" |
| 2004 | CSI: ניו יורק | ג'ני קומו | פרק: "Officer Blue" |
| 2006 | האוס | סטלה דלטון | פרק: "Need to Know" |
| 2006 | חוק וסדר: מדור מיוחד | עדן | פרק: "Cage" |
| 2006 | החדר האבוד | אנה מילר | מיני-סדרה |
| 2006–2007 | מחשבות פליליות | טרייסי בל | 2 פרקים |
| 2007 | כסף, דארלינג | קיקי ג'ורג' | פרק: "Pilot" |
| 2014 | HitRecord on TV | בת | פרק: "RE: The Number One” |
| 2020–הווה | קתרינה | יקטרינה השנייה, קיסרית רוסיה | תפקיד ראשי (2 עונות); 20 פרקים  מועמדת פרס גלובוס הזהב לשחקנית הטובה ביותר בסדרת קומדיה או סדרה מוזיקלית (2024)  מועמדת פרס סטלייט לשחקנית הטובה ביותר בקומדיה או סדרה מוזיקלית (2024) |
| 2021 | רובוט צ'יקן | שרה / אשתו של נד | דיבוב; פרק; “May Cause the Need for Speed” |
| 2021 | רגעים מתים | מדיסון | דיבוב; פרק: "Magnolia" |
| 2022 | הנערה מפליינוויל | מישל קרטר | מיני-סדרה |
הערות שוליים

↑  ללא מוצא, באתר Seret.co.il | אתר סרט
↑  Andreeva, Nellie (march 4, 2021). Dakota & Elle Fanning Launch Production Company With First-Look Deal At Civic Center Media/MRC Television, Set ‘The Last House Guest’ Series. Deadline Hollywood. Retrieved march 4, 2021
| --- | --- |
בקרת זהויות :  NLI: 987007325093905171  PLWABN: 9811499767605606  BIBSYS: 11037600  BNE: XX4910808  BnF: cb16524101v (data)  CANTIC: a11911116  CiNii: DA18730364  GND: 140672451  ISNI: 0000 0001 2146 7134  LCCN: no2007133664  LNB: 000344022  MusicBrainz: 798bcd88-e01d-4d40-a67b-7fced2c34d54  NDL: 001160393  NKC: xx0071295  NLK: KAC2020L7518  NTA: 36436968X  SUDOC: 13064188X  VIAF: 107675445   WorldCat (עם VIAF): 107675445
מינדי קיילינג

| --- | --- |

קיילינג, 2013
 לידה:  24 ביוני 1979 (בת 45) ארצות הברית קיימברידג', מסצ'וסטס, ארצות הברית
 שם לידה:  Vera Mindy Chokalingam 
 מדינה:  ארצות הברית 
 תקופת הפעילות:  מ-2003 
 מקום לימודים:  דארטמות' קולג' (2001)  Buckingham Browne & Nichols School (1997) 
 פרסים והוקרה:  פרס גילדת הכותבים של אמריקה 
 פרופיל ב-IMDb
 
ורה מינדי צ'וקיילינגם (באנגלית: Vera Mindy Chokalingam; נולדה ב-24 ביוני 1979), הידועה בשם הבמה מינדי קֵיְילִינְג (Mindy Kaling), היא שחקנית, קומיקאית, כותבת ומפיקה אמריקאית. ידועה בעיקר בשל תפקידה כקלי קאפור בקומדיית המצבים "המשרד", ומינדי להירי בסדרה "מינדי", אותה היא גם יצרה וכתבה.
ביוגרפיה

נולדה בשם ורה מינדי צ'וקיילינגם בקיימברידג', מסצ'וסטס שבארצות הברית לזוג הורים בני דת ההינדואיזם שהיגרו מהודו. אביה טמילי ואימה בנגלית. אביה, אבו צ'וקיילינגם, הוא אדריכל, ואמה, ד"ר סוואטי צ'וקיילינגם (לבית רויסירקר), היא גינקולוגית-מיילדת. הוריה נפגשו במסגרת עבודתם בבית חולים בניגריה ועברו לארצות הברית ב-1979. יש לה אח אחד גדול בשם ויג'אי צ'וקיילינגם.
קיילינג בלטה בשנותיה בתיכון, והתקבלה ללימודים בדארטמות' קולג'. במהלך לימודיה עבדה כמתמחה בתוכנית הלילה של קונאן או'בריאן, שהיווה השראה בשבילה. היא סיימה את לימודיה בשנת 2001.
קריירה

קיילינג הופיעה במספר תפקידים קטנים בסרטי קומדיה שונים, כמו "בתול בן 40", "קטינים ללא השגחה", "גנוב על הירח", "קשר לא מחייב" ו-"סוף.". היא הצטרפה לצוות הכותבים של הסדרה הקומית "המשרד" בגיל 24, והייתה האישה היחידה בצוות מבין שמונת הכותבים. בהמשך, היא גילמה את דמותה של קלי קאפור. קיילינג כתבה 22 פרקים שונים, כולל הפרק "ניאגרה" בעונה השישית של הסדרה, שזיכה אותה למועמדות בפרס אמי יחד עם גרג דניאלס.
בשנת 2007 שיחקה קיילינג בקומדיה הרומנטית "רישיון לחתונה" לצד רובין ויליאמס ומנדי מור. בשנת 2012 שיחקה בקומדיה הרומנטית "עד החתונה זה יעבור" לצד ג'ייסון סיגל ואמילי בלאנט. באותה שנה, הציעה קיילינג לרשת פוקס להעלות קומדיה בשם "מינדי" (במקור: "הפרויקט של מינדי"), שנכתבה על-ידה. הדמות הראשית של הסדרה, אותה היא מגלמת, היא גינקולוגית בת 30 המתמרנת בין חייה כרופאה לבין חיי האהבה שלה. קיילינג ביססה את הדמות על אמה, שנפטרה זמן קצר לפני עליית הסדרה לשידור. הסדרה שודרה במשך 3 עונות ברשת פוקס, ולאחר מכן בשירות הסטרימינג "הולו" במשך 3 עונות נוספות.
בשנת 2015 דיבבה את הרגש "גועל" בסרט "הקול בראש". באותה שנה גילמה את שרה בסרט הקומי "הלילה שלפני" בכיכובם של סת' רוגן וג'וזף גורדון-לוויט.
בשנת 2018 הופיעה בסרט "קמט בזמן", וכן בסרט "אושן 8" לצדן של סנדרה בולוק וריהאנה.
בשנת 2019 שיחקה בסרט "לייט נייט", לצד אמה תומפסון. בסוף חודש יולי של אותה שנה עלתה המיני-סדרה "ארבע חתונות ולוויה אחת", שיצרה לרשת הולו.
בשנת 2020 היא יצרה את סדרת הטלוויזיה "אמת או חובה" עם מאיטריי רמקרישנן בתפקיד הראשי, המבוססת על חייה כילדה. הסדרה מתארת ילדה בשם דיווי עם הורים ממוצא הודי, שאמה רופאת עור ואביה נפטר במפתיע.
חיים אישיים

בשנת 2017 ילדה קיילינג את בתה הבכורה קתרין סוואטי, בשנת 2020 נולד בנה השני ספנסר. קיילינג בחרה לא לגלות את זהות האב הביולוגי של ילדיה.
בעבר ניהלה מערכת יחסית רומנטית עם השחקן ששיחק לצידה בסדרה המשרד בי ג'יי נובק, אשר משמש כסנדק של ילדיה.[דרוש מקור]
פילמוגרפיה > קולנוע

| שנה | שם | דמות | הערות |
| --- | --- | --- | --- |
| 2005 | בתול בן ארבעים | איימי |  |
| 2006 | כל הטיסות בוטלו | מארחת במסעדה |  |
| 2007 | רישיון לחתונה | שלי |  |
| 2009 | לילה מוטרף במוזיאון 2 | The Docent |  |
| 2010 | גנוב על הירח | האמא התיירת (דיבוב) | הופעת קמע |
| 2011 | קשר לא מחייב | שירה |  |
| 2012 | עד החתונה זה יעבור | ואנת'ה |  |
| 2012 | ראלף ההורס | טאפיטה (דיבוב) |  |
| 2013 | סוף. | בתפקיד עצמה |  |
| 2015 | הקול בראש | גועל (דיבוב) |  |
| 2015 | הדייט הראשון של ריילי? | גועל (דיבוב) | סרט קצר |
| 2015 | הלילה שלפני | שרה |  |
| 2018 | קמט בזמן | גברת הו |  |
| 2018 | אושן 8 | אמיתה |  |
| 2019 | לייט נייט | מולי פאטל | גם תסריטאית ומפיקה |
| 2021 | בסגר | קייט |  |
פילמוגרפיה > טלוויזיה

| שנה | שם | דמות | הערות |
| --- | --- | --- | --- |
| 2005–2013 | המשרד | קלי קאפור | גם תסריטאית, מפיקה בפועל ובמאית; 174 פרקים |
| 2005 | תרגיע | העוזרת של ריצ'רד לואיס | פרק אחד |
| 2012–2017 | מינדי | ד"ר מינדי להירי | יוצרת, תסריטאית ומפיקה; 117 פרקים |
| 2014 | רחוב סומסום | בתפקיד עצמה | פרק אחד |
| 2015 | החבובות | בתפקיד עצמה | פרק אחד |
| 2017 | אנימלס | סנדי (דיבוב) | פרק אחד |
| 2018 | צ'מפיונז | פרייה פאטל | יוצרת שותפה, תסריטאית ומפיקה; 5 פרקים |
| 2018 | פילדלפיה זורחת | סינדי | פרק אחד |
| 2019 | ארבע חתונות ולוויה אחת | — | יוצרת שותפה, תסריטאית ומפיקה; 10 פרקים |
| 2019 | תוכנית הבוקר | אודרה | 3 פרקים |
| 2020 | אמת או חובה | ללא | יוצרת שותפה, תסריטאית ומפיקה בפועל; 10 פרקים |
| 2021 | מפלצות בע"מ בעבודה | ואל ליטל | דיבוב; 10 פרקים |
| 2021-הווה | חיי הסקס של נערות קולג' | — | יוצרת, תסריטאית ומפיקה בפועל; 3 עונות / 30 פרקים |
| 2023–2024 | ולמה | ולמה | דיבוב; 20 פרקים |
פילמוגרפיה > טלוויזיה > קרדיט כתסריטאית

| סדרה | שנה | עונה | פרק |
| --- | --- | --- | --- |
| המשרד | 2005 | עונה 1 | פרק 6 |
| המשרד | 2005 | עונה 2 | פרק 1 |
| המשרד | 2006 | עונה 2 | פרק 12 |
| המשרד | 2006 | עונה 2 | פרק 18 |
| המשרד | 2006 | עונה 3 | פרק 6 |
| המשרד | 2007 | עונה 3 | פרק 15 |
| המשרד | 2007 | עונה 4 | פרק 10 |
| המשרד | 2008 | עונה 4 | פרק 15 |
| המשרד | 2008 | עונה 5 | פרק 9 |
| המשרד | 2009 | עונה 5 | פרק 16 |
| המשרד | 2009 | עונה 5 | פרק 17 |
| המשרד | 2009 | עונה 5 | פרק 19 |
| המשרד | 2009 | עונה 6 | פרק 4 ו-5 |
| המשרד | 2009 | עונה 6 | פרק 13 |
| המשרד | 2010 | עונה 6 | פרק 16 |
| המשרד | 2010 | עונה 6 | פרק 22 |
| המשרד | 2010 | עונה 7 | פרק 5 |
| המשרד | 2010 | עונה 7 | פרק 11 ו-12 |
| המשרד | 2011 | עונה 7 | פרק 21 |
| המשרד | 2011 | עונה 8 | פרק 10 |
| המשרד | 2012 | עונה 8 | פרק 17 |
| מינדי | 2012 | עונה 1 | פרק 1 |
| מינדי | 2012 | עונה 1 | פרק 2 |
| מינדי | 2012 | עונה 1 | פרק 5 |
| מינדי | 2012 | עונה 1 | פרק 8 |
| מינדי | 2013 | עונה 1 | פרק 12 |
| מינדי | 2013 | עונה 1 | פרק 13 |
| מינדי | 2013 | עונה 1 | פרק 16 |
| מינדי | 2013 | עונה 1 | פרק 24 |
| מינדי | 2013 | עונה 2 | פרק 1 |
| מינדי | 2013 | עונה 2 | פרק 8 |
| מינדי | 2014 | עונה 2 | פרק 13 |
| מינדי | 2014 | עונה 2 | פרק 14 |
| מינדי | 2014 | עונה 2 | פרק 22 |
| מינדי | 2014 | עונה 3 | פרק 1 |
| מינדי | 2014 | עונה 3 | פרק 6 |
| מינדי | 2015 | עונה 3 | פרק 15 |
| מינדי | 2015 | עונה 3 | פרק 21 |
| מינדי | 2015 | עונה 4 | פרק 1 |
| מינדי | 2015 | עונה 4 | פרק 13 |
| מינדי | 2016 | עונה 4 | פרק 14 |
| מינדי | 2016 | עונה 4 | פרק 18 |
| מינדי | 2016 | עונה 5 | פרק 1 |
| מינדי | 2017 | עונה 6 | פרק 1 |
| מינדי | 2017 | עונה 6 | פרק 9 |
| מינדי | 2017 | עונה 6 | פרק 10 |
| צ'מפיונז | 2018 | עונה 1 | פרק 1 |
| צ'מפיונז | 2018 | עונה 1 | פרק 2 |
| צ'מפיונז | 2018 | עונה 1 | פרק 4 |
| ארבע חתונות ולוויה אחת | 2019 | עונה 1 | פרק 1 |
| ארבע חתונות ולוויה אחת | 2019 | עונה 1 | פרק 2 |
| אמת או חובה | 2020 | עונה 1 | פרק 1 |
| אמת או חובה | 2020 | עונה 1 | פרק 4 |
פילמוגרפיה > טלוויזיה > קרדיט כבמאית

| סדרה | שנה | עונה | פרק |
| --- | --- | --- | --- |
| המשרד | 2010 | עונה 6 | פרק 23 |
| המשרד | 2011 | עונה 7 | פרק 21 |
טיילור שילינג

| --- | --- |
שילינג, 2014
שילינג, 2014
 לידה:  27 ביולי 1984 (בת 40) בוסטון, מסצ'וסטס, ארצות הברית
 מדינה:  ארצות הברית 
 תקופת הפעילות:  מ-2007
 מקום לימודים:  אוניברסיטת פורדהם  בית הספר לאמנויות על שם טיש  Wayland High School 
 בת זוג:  אמילי ריץ'
 פרופיל ב-IMDb
 
טיילור שילינג (באנגלית: Taylor Schilling; נולדה ב-27 ביולי 1984) היא שחקנית קולנוע וטלוויזיה אמריקאית. מוכרת בעיקר בזכות תפקידיה בדרמה הרפואית של NBC "מרסי" ובדרמה הקומית של נטפליקס "כתום זה השחור החדש", עליו קיבלה מועמדות לפרס אמי ולשני פרסי גלובוס הזהב.
ביוגרפיה

שילינג נולדה בבוסטון, מסצ'וסטס שבארצות הברית. היא בתם של רוברט ג'יי שילינג ופטרישיה. את ילדותה חילקה בין שכונת מערב רוקסברי שבעיר לעיירה ויילנד שבמסצ'וסטס בשל גירושיי הוריה.
שילינג סיימה בשנת 2006 את לימודיה בהצטיינות מאוניברסיטת פורדהם שבניו יורק סיטי עם תואר ראשון במשחק. לאחר מכן למדה באוניברסיטת ניו יורק אך נשרה לאחר שנתה השנייה.
קריירה

שילינג שיחקה לראשונה באופן מקצועי בשנת 2007 בדרמה העצמאית "חומר למחשבה".
מפיקת הטלוויזיה אליזבת הלדנס שצפתה בשילינג מופיעה בניו יורק התרשמה מיכולותייה והטיסה אותה הישר ללוס אנג'לס, כדי להיבחן לתפקיד הראשי של סדרת הדרמה שלה "מרסי". שילינג זכתה בתפקיד ושיחקה במשך עונה אחת בתור האחות ורוניקה קלהאן.
ב-2011 שיחקה שילינג בתפקיד הראשי בסרט המבוסס על הרומן "מרד הנפילים" בתור דאגני טגארט, סגנית נשיא למבצעים בחברת הרכבות "טאגראט טרנסקונטיננטל". וכן שיחקה בסרט "בר מזל".
בין 2013–2019 הופיעה בתפקיד הראשי בסדרה המקורית של נטפליקס, "כתום זה השחור החדש" המבוססת על זכרונותיה של פייפר קרמן. בסדרה היא מגלמת את פייפר צ'פמן, אסירה מהמעמד הבינוני גבוה. על הופעתה בסדרה הייתה שילינג מועמדת לפרס גלובוס הזהב עבור השחקנית הטובה ביותר בסדרת טלוויזיה – דרמה וגם לפרס אמי לשחקנית הראשית המצטיינת בסדרה קומית לשנת 2014.
חיים אישיים

בנוגע למיניותה, שילינג הצהירה בעבר: "היו לי מערכות יחסים מאוד רציניות עם המון אנשים, ואני אדם מאוד רחב. אין שום חלק ממני שאפשר להכניס אותו תחת תווית מסוימת. אני ממש לא נכנסת להגדרות, זה מצומצם מדי, הייתה לי המון אהבה, ואין לי שום נקיפות מצפון מהיכן זה בא." בשנת 2019 הוסיפה עוד בנושא: "היו לי מערכות יחסים עם גברים ומערכות יחסים עם נשים. זה קשור לאדם ולא למין שלו. זה מעשה פוליטי הרבה יותר רדיקלי לא לצמצם את עצמך לתווית רק כדי לגרום לאנשים אחרים להרגיש יותר בנוח. ניהלתי קשרים רציניים עם הרבה אנשים שונים."
ביוני 2020, בעקבות חודש הגאווה, אישרה שילינג באמצעות חשבון האינסטגרם שלה כי היא במערכת היחסים עם האמנית אמילי ריץ.
שילינג סיפרה בעבר שהיא עושה מדיטציה טרנסצנדנטלית.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2007 | חומר למחשבה | ג'קי |  |
| 2011 | מרד הנפילים: חלק א' | דני תגרט |  |
| 2012 | בר מזל | בת גרין |  |
| 2012 | ארגו | כריסטין מנדז |  |
| 2013 | Stay | אבי |  |
| 2015 | נשארים ללילה | אמילי |  |
| 2017 | קח אותי | אנה סנט בלייר |  |
| 2018 | לילה בספרייה | אנג'לה |  |
| 2018 | פרויקט טיטאן | ד"ר אביגיל ג'נססן |  |
| 2018 | משפחה | קייט סטון |  |
| 2019 | הפילוסופיה של פיל | סמנתה פורד |  |
| 2019 | הבלתי רגיל | שרה בלום |  |
| 2023 | Queen of Bones | איידה מיי |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2009–2010 | מרסי | ורוניקה פלנגן קלה'אן | תפקיד ראשי; 22 פרקים |
| 2013–2019 | כתום זה השחור החדש | פייפר צ'פמן | תפקיד ראשי (7 עונות); 91 פרקים |
| 2016 | היסטוריה שתויה | אמילי וורן רובלינג | פרק: "Landmarks" |
| 2020 | Monsterland | קייט פלדמן | פרק: "Plainfield, Illinois" |
| 2021 | The Bite | לילי לייטהאוז'ר | תפקיד ראשי; 6 פרקים |
| 2022 | פאם וטומי | אריקה בויר | 4 פרקים |
| 2022–2023 | Pantheon | רנה | דיבוב; 16 פרקים |
| 2023 | אדוארד היקר | לייסי | תפקיד ראשי; 10 פרקים |
| 2023 | אימה אמריקאית: רגישות גבוהה | עצמה | פרק: "Preech" |
| 2024 | נאשמים (אנ') | אפריל האריס | פרק: "April's Story" |
פילמוגרפיה > פרסים ומועמדויות

| שנה | פרס | קטגוריה | סרט/ סדרה | תוצאה |
| --- | --- | --- | --- | --- |
| 2012 | פרסי בחירת הנוער 2012 | סרט בחירה: ליפלוק | בר מזל | מועמדות |
| 2012 | פסטיבל הסרטים ההוליוודי | צוות השחקנים הטוב ביותר | ארגו | זכייה |
| 2013 | פרס סטלייט | פרס סטלייט לשחקנית הטובה ביותר - סדרות טלוויזיה מוזיקליות או קומדיה | כתום זה השחור החדש | זכייה |
| 2013 | פרס סטלייט | פרס סטלייט- סדרת הטלוויזיה הטובה ביותר | כתום זה השחור החדש | זכייה |
| 2013 | פרס ובי | פרס סטלייט - 2014 | כתום זה השחור החדש | זכייה |
| 2014 | פרס גלובוס הזהב | פרס גלובוס הזהב לשחקנית הטובה ביותר - דרמה של סדרות טלוויזיה | כתום זה השחור החדש | מועמדות |
| 2014 | פרס אמי לבידור בפריים טיים | פרס אמי לשחקנית ראשית מצטיינת בסדרה קומית | כתום זה השחור החדש | מועמדות |
| 2015 | פרס גלובוס הזהב | פרס גלובוס הזהב לשחקנית הטובה ביותר - סדרות טלוויזיה מוזיקליות או קומדיה | כתום זה השחור החדש | מועמדות |
| 2015 | פרס סטלייט | פרס גלובוס הזהב לשחקנית הטובה ביותר - סדרות טלוויזיה מוזיקליות או קומדיה | כתום זה השחור החדש | מועמדות |
| 2015 | פרס גילדת שחקני המסך | פרס גילדת שחקני המסך על הופעה מצטיינת בסדרה קומית | כתום זה השחור החדש | זכייה |
| 2016 | פרס סטלייט | פרס סטלייט לשחקנית הטובה ביותר - סדרות טלוויזיה מוזיקליות או קומדיה | כתום זה השחור החדש | זכייה |
| 2016 | פרס גילדת שחקני המסך | פרס גילדת שחקני המסך על הופעה מצטיינת בסדרה קומית | כתום זה השחור החדש | זכייה |
| 2017 | פרס בחירת הקהל | שחקנית סדרת הפרימיום החביבה | כתום זה השחור החדש | מועמדות |
| 2017 | פרס סטלייט | השחקנית הטובה ביותר - סדרות טלוויזיה מוזיקליות או קומדיה | כתום זה השחור החדש | זכייה |
| 2017 | פרס גילדת שחקני המסך | פרס גילדת שחקני המסך על הופעה מצטיינת בסדרה קומית | כתום זה השחור החדש | זכייה |
| 2018 | פרס גילדת שחקני המסך | פרס גילדת שחקני המסך על הופעה מצטיינת בסדרה קומית | כתום זה השחור החדש | מועמדות |
הערות שוליים

↑  Nellie Andreeva, Nellie Andreeva, Taylor Schilling To Star In Jenji Kohan's Netflix Series 'Orange Is The New Black', Deadline, ‏30 באוגוסט 2012 (באנגלית)
↑  Nominees / Winners 2014, Television Academy (באנגלית)
↑  Taylor Schilling on body politics, sexuality and her issue with celebr, Evening Standard, ‏25 במאי 2017 (באנגלית)
↑  Lensvelt, Fiona. "What I've learnt: Taylor Schilling" (באנגלית). ISSN 0140-0460. נבדק ב-2020-07-03.
↑  רועי אבן, ‏אסירת תודה, באתר ‏מאקו‏, 29 ביוני 2020
↑  Taylor Schilling on Being an Awkward Giraffe with Glasses, InStyle (באנגלית)
| פרס סטלייט על הרכב השחקנים הטוב ביותר - סדרת טלוויזיה |
| --- | --- | --- |
| 2005 | הצל אותי |  |
| 2006 | האנטומיה של גריי: ג'סטין צ'יימברס • אריק דנה • פטריק דמפסי • קתרין הייגל • טי אר ייט • סנדרה או • ג'יימס פיקנס • אלן פומפאו • שרה רמירז • קייט וולש • איזאיה וושינגטון • צ'נדרה וילסון |  |
| 2007 | מד מן: בריאן באט • אן דודק • מיכאל גלדיס • ג'ון האם • כריסטינה הנדריקס • ג'נוארי ג'ונס • וינסנט רטיזר • רוברט מורס • אליזבת מוס • קירנן שיפקה • מגי סיף • ג'ון סלאטרי • ריץ' סומר • אהרון סטאטון |  |
| 2009 | דם אמיתי: כריס באואר • מכד ברוקס • אנה קאמפ • נלסן אליס • מישל פורבס • מריאנה קלבנו • ראיין קוואנטן • טוד לאו • מיכאל מקמילן • סטיבן מוייר • אנה פקווין • ג'ים פארק • קרי פרסטון • ויליאם סנדרסון • אלכסנדר סקארסגארד • סם טראמל • רוטינה וסלי • דברה אן וול |  |
| 2012 | המתים המהלכים: אנדרו לינקולן • שרה ויין קליס • לורי הולדן • נורמן רידוס • סטיבן יאון • לורן כהן • צ'נדלר ריגס • מליסה מקברייד • סקוט וילסון • דנאי גורירה • מייקל רוקר• דייוויד מוריסי |  |
| 2013 | כתום זה השחור החדש: טיילור שילינג • לורה פריפון • מיכאל הרני • מישל הרסט • קייט מאלגרו • ג'ייסון ביגס |  |
| 2014 | הניק: קלייב אוון • ג'רמי בוב • ג'ולייט ריילנס • איב יוסון • מייקל אנגרנו • כריס סאליבן • קארה סימור • אריק ג'ונסון • דייוויד פיירו • מאיה קאזאן • לאון אדיסון בראון • גריינג'ר היינס • מאט פרואר |  |
| 2015 | פשע אמריקאי: פליסיטי האפמן • טימותי האטון • אי. ארל בראון • ריצ'רד קברל • רג'ינה קינג • קייטלין ג'רארד • בניטו מרטינז • פנלופה אן מילר • אלביס נורסקו • ג'וני אוריץ |  |
| 2016 | זרה: קטרינה באלף • סם היואן • טוביאס מנזיס • לוטה ורביק • לורה דונלי • סטיבן קרי • דאנקן לקרואה • גרנט או'רורק • גארי לואיס • גרהם מקטביש • סטיבן וולטרס • סיימון קאלו • נל הדסון • דומיניק פינון • סטנלי ובר • ריצ'רד רנקין • סופי סקלטון • אנדרו גאוור • רוזי דיי • קלייב ראסל • פרנסס דה לה טור |  |
| 2017 | פולדארק: רובי בנטל • קרוליין בלקיסטון • כריסטיאן בראסינגטון • אליס צ'אפל • ביטי אדני • ג'ק פרת'ינג • שון גילדר • ג'ון נטלס • לוק נוריס • היידה ריד • הארי ריצ'רדסון • אלינור טומלינסון • איידן טרנר • ג'וש וייטהאוס • גבריאלה ויילד • טום יורק |  |
| --- | --- |
בקרת זהויות :  NLI: 987011055912805171  BIBSYS: 14039797  BNE: XX5613466  BnF: cb166572876 (data)  GND: 1026300940  ISNI: 0000 0001 3978 4445  LCCN: no2011170227  NTA: 37627770X  SUDOC: 220892539  VIAF: 196926535   WorldCat (עם VIAF): 196926535
ג'ונאס ארמסטרונג

| --- | --- |
אין תמונה חופשית
 לידה:  1 בינואר 1981 (בן 44) דבלין, אירלנד 
 מדינה:  אירלנד 
 תקופת הפעילות:  מ-2003 
 מקום לימודים:  האקדמיה המלכותית לאמנות הדרמה (2003)  בית ספר ארנולד 
 פרופיל ב-IMDb
 
ויליאם ג'ונאס ארמסטרונג (באנגלית: William Jonas Armstrong; נולד ב-1 בינואר 1981) הוא שחקן אנגלי יליד אירלנד, הידוע בעיקר בתפקידו בדמות רובין הוד בסדרת הטלוויזיה "רובין הוד" של ערוץ BBC One.
ביוגרפיה

ארמסטרונג נולד בדבלין שבאירלנד. כשהיה בן שש עברה משפחתו לגור בלית'ם סט. אנס (Lytham St. Annes). הוא למד באקדמיה המלכותית לאמנות הדרמה וסיים את לימודיו עם תואר BA בשנת 2003. אחר כך הופיע במחזה "Quartermaine's Terms" בתיאטרון רויאל שבנורת'האמפון בתפקיד דרק מידל. ב-2004 שיחק בתפקיד הנרי במחזה "The Skin of Our Teeth" בתיאטרון יאנג ויק ברובע למבת' שבלונדון. עוד באותה שנה הופיע בשבעה פרקים של העונה הרביעית של סדרת הדרמה-קומית "Teachers" בערוץ 4 בתפקיד אנתוני מילנגטון. בינואר 2005 שיחק בתפקיד ריצ'רד במחזה "Rutherford & Son" בתיאטרון רויאל אקסצ'נג במנצ'סטר. מאוחר יותר ב-2005 שיחק שוב בסדרה של ערוץ 4, דרמת הפשע "The Ghost Squad" בתפקיד פיט מייטלנד. בדצמבר 2006 כיכב בדרמה בת שני חלקים של ITV בשם "Losing Gemma".
התפקיד הגדול ביותר שגילם ארמסטרונג בטלוויזיה הוא בדמות רובין מלוקסלי בסדרת הדרמה של ה-BBC משנת 2006 "רובין הוד" המבוססת על אגדות רובין הוד. במהלך צילומי העונה השנייה (ששודרה ב-2007) שבר ארמסטרונג את עצמות המסרק ברגלו כשהשתתף בסצנת לחימה. ב-28 בפברואר 2007 השתתף בשעשועון הקומי של ה-BBC בשם "Never Mind the Buzzcocks".
באוגוסט 2008 אישרו ב-BBC שארמסטרונג יעזוב את הסדרה "רובין הוד" בסוף העונה השלישית, ששודרה ב-2009. הוא ציין שהוא "מחפש אתגרים חדשים". בעקבות זאת הסדרה לא חודשה לעונה רביעית. ב-2008 הופיע ארמסטרונג בסרט האימה "Book of Blood" המבוסס על סיפור קצר מאת קלייב בארקר.
ב-2009 הופיע ארמסטרונג בפרק בעונה השלישית של הסדרה "The Street" של ה-BBC. הוא גילם את החייל ניק קלשו שחוזר מהמלחמה באפגניסטן כשפניו מושחתות ולו יד תותבת בעקבות פציעה ממחבל מתאבד. ב-2009 היה המספר של סיפורים לפני השינה בתוכנית הילדים של ערוץ CBeebies.
בנובמבר 2013 זכה ארמסטונג בפרס "Stars on Horizon" בפסטיבל הסרטים של פורט לודרדייל על תפקידו בסרט "Walking with the Enemy".
בשנת 2022 שיחק בסרט באור האמת.